CELEX: 62018TN0239
Language: sl
Date: 2018-04-17 00:00:00
Title: Zadeva T-239/18: Tožba, vložena 17. aprila 2018 – SKS Import Export/Komisija

201806150571955212018/C 231/362392018TC23120180702SL01SLINFO_JUDICIAL20180417292911Zadeva T-239/18: Tožba, vložena 17. aprila 2018 – SKS Import Export/Komisija
 ---documentbreak--- C2312018SL2910120180417SL0036291291Tožba, vložena 17. aprila 2018 – SKS Import Export/Komisija
   (Zadeva T-239/18)2018/C 231/36Jezik postopka: francoščina
      Stranki
   
   
      Tožeča stranka: Société Kammama Saber (S.K.S) Import Export (Sousse Jawhara, Tunizija) (zastopnik: H. Chelly, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
            —
         
         
            ugotovi, da je tožba dopustna in utemeljena;
         
      ter:
   
            —
         
         
            delno razglasi za nično Delegirano uredbo Komisije (EU) 2018/212 z dne 13. decembra 2017 v delu, v katerem se nanaša na vključitev Tunizije na seznam tretjih držav, ki imajo po njeni izjavi v svoji ureditvi AML/CFT strateške pomanjkljivosti;
         
      
            —
         
         
            Komisiji naloži plačilo vseh stroškov.
         
      
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
            1.
         
         
            Prvi tožbeni razlog: nepristojnost Komisije in bistvena kršitev postopka, ker je Komisija prekoračila svoje pristojnosti glede pridružitvenega sporazuma med Tunizijo in Evropsko unijo, na podlagi katerih bi morala vprašanje predložiti pridružitvenemu svetu, da slednji reši spor ali podredno, da ta strankam omogoči, da sprejmejo potrebne ukrepe za zaščito njihovih interesov.
         
      
            2.
         
         
            Drugi tožbeni razlog: očitna napaka pri presoji glede na eni strani, ocene Tunizije s strani Evropske unije in na drugi strani, ocene Tunizije s strani projektne skupine za finančno ukrepanje. V zvezi s tem tožeča stranka meni, da Komisija ni sprejela ustreznih ukrepov za reševanje povečanja tveganja, ki ga izpodbijana delegirana uredba povzroča ekonomskemu razvoju v Tuniziji.
         
      
            3.
         
         
            Tretji tožbeni razlog: kršitev pogodb Evropske unije, zlasti člena 216(2) Pogodbe o delovanju Evropske unije, v skladu s katero so mednarodni sporazumi zavezujoči za institucije.